Razgovor o kategoriji:Praznici

message: Predažem sređivanje ove kategorije, potaknut raspravom na Razgovor o kategoriji:Dani u godini. --Ante Perkovic (razgovor) 07:17, 20. travanj 2009. (CEST)
replies: text: :Kategorija:Kalendarska obilježavanja? U jeziku imamo blagdane, neradne dane, spomendane, imendane, rođendane, obljetnice, godišnjice, jubileje, praznike (...), ali ništa što objedinjuje sve navedeno. --Orijentolog (razgovor) 00:17, 27. svibnja 2012. (CEST)

message: Traži se: naziv zajedničke kategorije + nazivi odgovarajućih potkategorija.
Primarna značenja prema Hrvatskom jezičnom portalu:
* praznik → a. svečan dan kojim se proslavlja kakav događaj iz života društva; b. neradni dan, dan odmora (državni praznik, ljetni praznici)
* neradni dan → dan za koji službeno nije predviđen rad
* blagdan → dan (obično neradni) posvećen kakvom vjerskom činu ili događaju
* spomendan → dan spomena na koga ili na kakav događaj
* obljetnica → dan u godini na koji se zbio neki događaj; godišnjica, jubilej
* godišnjica → dan u godini na koji se dogodio neki događaj, obilježavanje takva dana (smrti, braka); obljetnica
* jubilej → proslava godišnjice rada osobe, ustanove ili događaja; obljetnica
* imendan → dan u koji se proslavlja krsno ime dobiveno prema svecu
* rođendan → datum (dan u mjesecu) kad je tko rođen
Preporučam izbjegavati stvaranje sljedećih potkategorija:
* imendani i rođendani - praktični razlozi su jasni
* jubilej, obljetnica i godišnjica - isto; objedinjuju ih spomendani i blagdani
* neradni dani - variraju ne samo od države do države već od grada do grada, njih mogu obuhvatiti "Blagdani i spomendani u <država>"
* praznici - podrazumijevaju ili neradne dane (objašnjeno gore), ili blagdane i spomendane u vidu manifestacija
U strogom smislu, sve se vrti oko blagdana i spomendana što je Roberta dobro napisala još prije tri godine , zato predlažem preimenovanje glavne kategorije iz :Kategorija:Praznici u :Kategorija:Blagdani i spomendani. Daljnje potkategorije planiram podijeliti na sljedeći način (sukladno i s pravilima o min. pet članaka):
* Državni blagdani i spomendani: Dan neovisnosti, Dan nezavisnosti (SAD), Dan državnosti (Slovenija), Dan osnutka nacije, Dan Republike, Jom hašoa, ...
replies: text: * Blagdani i spomendani u Hrvatskoj‎: Praznik rada, Dan antifašističke borbe, Dan državnosti (Hrvatska), Dan neovisnosti (Hrvatska), Dan pobjede i domovinske zahvalnosti, Dan hrvatskih branitelja, ...
* Vjerski blagdani i spomendani: Pasha, Jom kipur, Roš hašana, Ramazan, Kurban-bajram, ...

text: * Kršćanski blagdani i spomendani: Uskrs, Božić, Mala Gospa, Valentinovo, Jurjevo, ...
* Međunarodni blagdani i spomendani: Europski dan jezika, Europski dan svjesnosti o antibioticima, Europski dan sjećanja na žrtve svih totalitarnih i autoritarnih režima, ...

text: * Svjetski dani: Dan ljudskih prava, Svjetski dan zdravlja, Dan planeta Zemlje, Svjetski dan hepatitisa, Međunarodni dan volontera, ...
* Neslužbeni blagdani i spomendani: Pi dan, Bijeli dan, ...
Naravno da se neke članci mogu kategorizirati pod dvije potkategorije, no radi se o osnovnoj podjeli. Tamo gdje imamo veći broj članaka možemo raditi i dodatnu kategorizaciju (npr. katolički blagdani i spomendani), a što se tiče kvatri, došašća ili korizme o kojima je bilo rasprave - njih ćemo kategorizirati pod :Kategorija:Liturgijski kalendar koji neće spadati ovdje u :Kategorija:Blagdani i spomendani, već u :Kategorija:Kalendar. Članak Nova godina također ide pod kategoriju Kalendar, ali i Manifestacije. Za sve ono što nije izravno vezano uz kalendar ali se pojavlja periodički kroz godinu (Venecijanski bijenale, oktoberfest, norijada...) spadaju pod :Kategorija:Manifestacije. To je za početak. Pitanja, savjeti, kritike...? --Orijentolog (razgovor) 21:16, 28. svibnja 2012. (CEST)

text: Uglavnom se slažem. Možda još jedino razmisliti za kraći naziv kategorije "Neslužbeni blagdani i spomendani". --Roberta F. 11:01, 30. svibnja 2012. (CEST)
replies: text: :Npr. "Neslužbeni spomendani"? --Orijentolog (razgovor) 18:54, 5. lipnja 2012. (CEST)
thread_title:  Reorganizacija